|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314011L915 |
| Názov aktivity: | Hlavná aktivita č. 1, Skvalitňovanie sociálnych služieb MRK |
| Názov výstupu: | Opatrenie |
| Názov opatrenia: | Vytvorenie systému merania kvality poskytovania sociálnych služieb |
| Subjekt, ktorému sa návrh opatrenia predkladá: | Ministerstvo práce sociálnych vecí a rodiny |

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)

a v neposlednom rade na základe našej dlhoročnej skúsenosti s prevádzkovaním komunitných centier formulujeme opatrenie, na základe ktorého **navrhujeme vytvorenie kvalitatívnych indikátorov dopadu sociálnych služieb (nie len kvantitatívnych) a ich implementovanie do praxe.**

V súčasnosti je dopad mnohých sociálnych služieb (vrátane sociálnych služieb zabezpečovaných cez národné projektové iniciatívy) meraný vyslovene na základe kvantitatívnych indikátorov (počet obslúžených klientov, počet intervencií a pod.), pričom neexistuje štandardizovaný nástroj, ktorý by poskytovateľom sociálnych služieb umožňoval merať a vyhodnocovať kvalitu poskytovania týchto služieb.

V rámci opatrenia preto navrhujeme, aby bola vytvorená pracovná skupina, ktorá by rozpracovala, otestovala a štandardizovala kvalitatívne indikátory dopadu sociálnych služieb. Samostatné indikátory by mali byť stanovené pre pobytové a nepobytové sociálne služby.

V Bratislave, 31.3.2020 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.